text: Legoland åbner i weekenden - delvist
  22 marts 2013 kl. 11.51
  Landsdelens største forlystelsespark Legoland åbner i morgen. Men vejret driller.
  Parkens nyeste forlystelse hedder godt nok polarekspressen, men lever ikke helt op til navnet - den kan nemlig ikke køre i det kolde vejr.
  Og det er ikke kun Polarekspressen, der står stille. En hel del af parkens øvrige forlystelser kan heller ikke køre på åbningsdagen i morgen.
  Legoland åbner dog efter planen, og som plaster på såret kan man komme ind til halv pris.
  